
CONCLUZII: 


e În funcţie de caracteristicile generale 
ale situaţiei, a celor locale din zona de 
acțiune a forțelor şi de specificul misi- 
unii primite, executarea acţiunilor spe- 
cifice operaţiei militare postconflict se 
poate face în condiţiile nevoii de a 
folosi forța sau a unor condiţii care fa- 
vorizează acţiunile paşnice (nonvio- 
lente). 


Configuraţiile structurale simple. Prin 
combinarea mecanismelor de coordonare, para- 
metrilor de proiectare şi factorilor de contingență, 
specialiştii în domeniu au realizat cinci confi- 
guraţii structurale simple: structura simplă, 
structura birocratică mecanică, structura biro- 
cratică specializată, structura distribuită şi 
adhocraţția. Caracteristica definitorie pentru 
fiecare din aceste structuri este dată de unul din 
cele cinci mecanisme de coordonare. De exem- 
plu, în cazul unei structuri simple, mecanismul 
principal de coordonare este conducerea directă, 


e Pe timpul executării operațiilor militare 
postconflict, Forța Întrunită Multina- 
țională aplică, în funcţie de tipul opera- 
tiei, de mandatul încredinţat şi de fie- 
care situaţie specifică în parte, tehnici 
şi proceduri pentru promovarea con- 
sensului şi cooperării, control, căutare, 
percheziţie/scotocire, control al mul- 
țimilor, precum şi proceduri specifice 
separării forțelor aflate în conflict. 


coordonarea dintre personal fiind controlată, în 
mare măsură, de manager. Pentru structura 
birocratică mecanică, standardizarea proceselor 
de muncă este cel mai predominant mecanism 
pentru realizarea coordonării dintre personal şi 
elementele constitutive ale structurii, şi aşa mai 
departe pentru fiecare dintre structuri. 

Operațiile militare postconflict prevăd fie 
desfăşurarea activităților proprii conform sce- 
nariului, fie întrebuinţarea procedeelor pentru 
executarea activităților specifice altor situații 
operative. Având în vedere caracterul special al 

acestui gen de operații şi tipologia diferită a 
acestora, apreciem că formele şi procedeele 
utilizate îmbracă aspecte specifice față de cele 
uzita te în acțiunile de luptă clasice. 

De regulă, operațiile militare postconflict se 
desfăşoară în sprijinul păcii şi pentru rezolvarea 
unor situații conflictuale şi de criză, iar tehnicile 
şi procedurile folosite sunt puternic influențate de 
deciziile politice. 

În conținutul Doctrinei pentru operaţii 
întrunite multinaționale este specificat faptul că 
procedurile standard de acțiune în cadrul ope- 
rațiilor militare postconflict sunt: observarea; 
patrularea; punctele de control; ancheta; medi- 
erea; escorta şi paza; demonstrația de forță; 
negocierea diplomatică, bunele oficii; desfă- 
şurarea preventivă de forțe; interpunerea şi 
separarea forțelor; demilitarizarea, dezarmarea şi 
controlul armamentelor!. 

În general, activităţile specifice unei operaţii 
militare postconflict vizează controlul respectării 
acordurilor stabilite sau în curs de perfecționare 
între părțile beligerante, precum şi asistenţa, 
sprijinul şi protecția comunităților implicate într- 
o situație de conflict. 

Observarea este unul din procedeele tradi- 
tionale în operaţiile militare postconflict desfă- 
şurate sub conducerea ONU. Aceasta se execută, 
în varianta clasică, prin realizarea posturilor de 
observare care trebuie bine delimitate, marcate 
vizibil cu însemnele „UN” şi ale forței multi- 
naționale întrunite constituită pentru misiune, 
pentru a fi vizibile, inclusiv din aer. Arborarea 
drapelului ONU este obligatorie. Fiecare post 
trebuie să asigure protecţia observatorilor (de 
regulă, ofițerilor neînarmaţi) şi să fie dotat cu 
mijloace de telecomunicaţii, sisteme de detecție 
şi senzori acustici şi optici. 

Activitatea de observare şi supraveghere 
vizează verificarea respectării acordurilor sem- 
nate de către părțile beligerante şi are ca misiuni: 
supravegherea respectării liniilor de încetare a 
focului; trasarea liniilor de demarcaţie şi 
supravegherea lor; observarea manevrei de forțe 
şi mijloace; supravegherea şi asigurarea 
interzicerii traficului cu armament, sau retragerea 
armamentului în zonele stabilite etc. 


Aceste misiuni se execută în special atunci 
când mandatul stabileşte: 

- supravegherea respectării prevederilor de 
încetare a focului, precum și a liniilor de încetare 
a focului, de demarcație sau prevăzute în cadrul 
armistițiului; 

- realizarea zonelor de impunere sau demili- 
tarizare; 

- supravegherea respectării acordurilor 
privind controlul sau limitarea armamentului în 
anumite zone; 

- supravegherea desfăşurării unităților 
militare şi a realizării lucrărilor de interes militar; 

- supravegherea granițelor şi/sau zonelor de 
frontieră în scopul identificării şi interzicerii 
infiltrării teroriştilor şi unităților luptătoare sau 
împiedicării transportului armelor şi materialelor 
de interes „belic”; 

- supravegherea retragerii forțelor militare 
din anumite zone şi separării forțelor militare 
opuse; 

- gestionarea şi supravegherea deplasării 
populației civile între teritoriile separate prin 
zone de interpunere sau între ţările aflate în 
conflict; 

- supravegherea operaţiilor de mutare de pe 
un teritoriu şi a ocupării acestuia de către forțele 
militare opuse; 

- protecția zonelor ocupate de refugiați; 

- supravegherea alegerilor desfăşurate în 
zone cu grad înalt de risc?. 

Supravegherea respectării prevederilor de 
încetare a focului şi a liniilor de demarcaţie 
corespunzătoare presupune realizarea unei reţele 
de control alcătuite din baze, posturi de observare 
şi întrebuințarea unor patrule în scopul asigurării 
unei inspecții frecvente a liniilor sau zonelor 
încredințate şi menţinerii unei legături continue 
cu părțile beligerante. 

În cadrul unei operaţii militare posteonflict, 
unui contingent îi poate reveni supravegherea 
spațiului de-a lungul unei întregi linii de încetare 
a focului sau de demarcaţie, sau numai a unei 
părți din spaţiul respectiv. În cadrul sectorului de 
acțiune, configurația dispozitivului poate avea 
diferite variante în funcție de misiunea primită, 
situația politico-militară, forțele la dispoziţie, 

configurația terenului, amploarea sectorului de 
acțiune, existenţa şi cantitatea de drumuri care 
străbat întregul sector. 

În principiu, dispozitivul adoptat pentru 
supravegherea încetării focului şi a liniilor de 
demarcație ar trebui să cuprindă următoarele 
elemente: bază; posturi de observare permanente; 
posturi de observare temporare; puncte de control 
permanente; puncte de control mobile; patrule; 
subunitate de reacție rapidă; rezervă. 

Baza este o structură permanentă, deținută de 
către personal înarmat, din care pleacă elemen- 
tele destinate diferitelor sarcini operative. 

Posturile de observare permanente sunt 
locuri ocupate permanent şi din care personalul, 
de regulă, neînarmat, desfăşoară activitățile de 
observare. Acestea se pot afla în apropierea unei 
graniţe, în proximitatea liniei de încetare a focu- 
lui, în apropierea direcțiilor favorabile infiltrării, 
în apropierea sau în interiorul localităţilor sau pe 
poziţiile dominate. Posturile de observare tem- 
porare sunt structuri sau poziții activate sporadic, 
de regulă numai pe timpul zilei, pentru a integra 
structurile permanente. Ele pot fi activate de 
către personalul specific sau de către o patrulă. 

Punctele de control permanente sunt structuri 
militare ce desfăşoară misiunea permanent, în 
scopul supravegherii anumitor tronsoane de 
drumuri de acces în anumite zone de tranzit prin 
liniile de demarcație. 

Punctele de control mobile sunt elemente 
temporare desfăşurate prin surprindere de-a 
lungul unor tronsoane de drumuri atunci când nu 
este posibil să se controleze permanent toate 
drumurile de acces la o anumită zonă. 

Patrulele au misiunea de a supraveghea tot 
sectorul, de a împiedica infiltrări şi a garanta 
siguranța populaţiei prin: supravegherea zonelor 
care nu pot fi controlate de către structurile 
statice ale dispozitivului; executarea anchetei; 
activitatea informaţională; menţinerea libertăţii 
de mişcare în sectorul încredinţat, conform 
prevederilor mandatului. 

Subunitatea de reacție rapidă are rolul de a 
interveni în întreaga zonă de responsabilitate, în 
scopul rezolvării oricărei situaţii. 

Rezerva se constituie pentru rezolvarea 
situațiilor de urgență sau neprevăzute în cadrul 
întregului dispozitiv. 


Supravegherea respectării acordurilor 
privind controlul sau limitarea armamentului în 
anumite zone se desfăşoară în cadrul unui 
armistițiu, răgaz sau „încetare a focului” şi, de 
obicei, este numai o parte a unui întreg mandat. 
Activitatea constă în identificarea unor arii în 
care sunt prevăzute limitări ale întrebuințării 
armamentelor, definirea limitelor impuse în ariile 
respective, descrierea categoriilor şi cantităților 
de armament care nu au voie să fie mutate în 
aceste zone, procedurile de inspecţie”. 

O importanță deosebită o are redactarea 
mapelor actualizate care definesc clar ariile unde 
sunt valabile limitările şi dislocarea precisă a 
unităților şi armamentelor respective. 

Gestionarea şi supravegherea deplasării 
populaţiei civile sau ostaticilor între teritoriile 
separate este una dintre cele mai complicate 
misiuni din punct de vedere al controlului, 
procedurilor şi timpului de realizare. În cadrul 
acestei misiuni, mandatul trebuie planificat luând 
în considerare, în special aspectele legale, 
sanitare şi umanitare. Forţele participante la 
astfel de misiuni trebuie să garanteze o legătură 
permanentă cu părțile în conflict, astfel încât să 
poată rezolva la timp problemele care se pot 
declanşa. Dacă părțile nu colaborează cu forțele 
participante la operaţii postconflict, deplasarea 
populaţiei civile prin anumite zone sau culoare se 
desfăşoară într-un context ostil. În aceste cazuri, 
contingentele participante la astfel de misiuni 
trebuie să organizeze un culoar de siguranță între 
zonele ostile, în scopul prevenirii amenințărilor 
împotriva persoanelor care trec prin el. 

Amenințarea poate consta într-o acţiune 
directă desfăşurată de către forțele beligerante 
sau o acțiune de foc indirectă executată de la o 
anumită distanță. În scopul contracarării unor 
astfel de amenințări, forțele inamice trebuie 
cercetate, identificate şi angajate departe de 
obiectivele probabile, astfel încât să nu aibă 
posibilitatea de a se apropia de itinerarele de 
deplasare. 

Dispozitivul adoptat în asemenea misiuni 
trebuie să permită combinarea acțiunii de pândă 
şi de lovire la o distanță îndepărtată de obiec- 
tivele probabile, cu activitățile de supraveghere 
în zonele cele mai apropiate şi cu întrebuinţarea 
forțelor şi a focului. 

Având în vedere că unitățile care acționează 
în zonele externe culoarului au roluri diferite față 
de cele întrebuințate în interiorul acestuia, în 
scopul facilitării  coordonării şi îndeplinirii 
misiunii, se consideră că ar fi indicat ca forțele 
proprii să fie repartizate în două sectoare externe 
laterale şi unul intern faţă de culoar”. De 
asemenea, în cazul în care există vreo ameninţare 
cu foc indirect din afara acestor sectoare, se vor 
mai organiza două fâşii laterale, ale căror lățimi 
vor fi stabilite pe baza bătăii pieselor de artilerie 
inamice. În aceste fâşii se va executa o misiune 
de control şi supraveghere, în mod deosebit cu 
mijloace aeriene şi, uneori, chiar cu unități 
aeromobile, responsabilitatea acestor două fâşii 
revenind comandantului întregii operaţii. 

Forţele întrebuințate în supravegherea unui 
sector extern trebuie să împiedice orice pătrun- 
dere a forțelor ostile şi, eventual, să le nimicească 
pe cele pătrunse. În acest scop trebuie integrate 
acțiunile elementelor statice cu cele ale elemen- 
telor mobile. 

Forţele întrebuințate în controlul sectorului 
intern trebuie să asigure protecția itinerarului 
împotriva amenințărilor directe şi indirecte. De 
aceea, trebuie să integreze o intensă activitate de 
observare, precum şi controlul pozițiilor potrivite 
executării ambuscadelor de-a lungul itinerarului 
prin intervenţiile decisive ale patrulelor şi prin 
acțiuni de foc. 

Un aspect deosebit care trebuie analizat 
priveşte controlul populaţiei civile care locuieşte 
în localitățile din zonă sau care trece prin ele. 
Personalul care locuieşte în zonă trebuie 
identificat şi luat în evidenţă şi trebuie cunoscute 
activitățile desfăşurate de către acesta (tipul de 
activitate, locul de muncă, programul, itinerarele 
de deplasare). De asemenea, trebuie desfăşurate 
activități specifice pentru verificarea credibilității 
acestuia, iar în situația în care este semnalată a 
activitate „anormală” aceasta trebuie verificată în 
cel mai scurt timp. 

Libertatea de mişcare a persoanelor civile 
poate fi limitată din punct de vedere spaţial şi 
temporal, iar din motive bine întemeiate poate fi 
considerat normal chiar un regim de restricție de 
circulaţie. 

Realizarea unei zone de interpunere constă 
în desfăşurarea unei „forţe-tampon” între două 


forțe înarmate opuse, în scopul descurajării sau 
prevenirii declanşării ostilităților sau împiedicării 
reluării luptei între ele. O astfel de acţiune este 
influenţată de: 

- caracteristicile morfologice ale terenului 
care influenţează posibilitatea de observare, fie a 
întregii linii de demarcaţie, fie a întregii zone 
demilitarizate; 

- posibilitatea de a controla drumurile de 
acces ale unei zone-tampon; 

- cantitatea maximă de forțe la dispoziție şi 
tipul de mijloace care pot fi întrebuințate pe baza 
prevederilor mandatului; 

- raportul de realizat între activitățile care 
trebuie executate pentru separarea forțelor opuse; 

- sprijinul oferit de către ţara gazdă (fie la 
nivel diplomatic, fie la cel operațional), precum 
şi relaţiile existente între aceasta şi forțele 
participante la misiune”. 

O zonă de interpunere este caracterizată de 
următoarele elemente: linia de încetare a focului; 
zona-tampon; zona de siguranță; zona de zbor 
interzis. 

Zona-tampon reprezintă fâşia de teren care se 
întinde de-a lungul liniei de încetare a focului şi 
unde se desfăşoară majoritatea forțelor parti- 
cipante la misiune. În această zonă este interzisă 
prezența forţelor beligerante (uneori chiar a 
populației civile) şi, mai ales, orice activitate a 
lor. Adâncimea acestui sector se măreşte de 
regulă pe timpul desfăşurării operaţiei, dar, la 
început trebuie să fie de cel puţin 10 — 15 km. În 
funcție de evoluția operaţiei, poate avea loc o 
extindere a zonei-tampon şi se formează o zonă 
demilitarizată. În această zonă se pot aplica 
aceleaşi limitări valabile în zona tampon sau 
poate fi admisă prezenţa unor forțe militare (de 
exemplu, poliția militară) ale părților beligerante, 
conform prevederilor mandatului. Adâncimea 
totală a zonei-tampon şi zonei demilitarizate 
poate ajunge până la 30 — 35 km. 

Zona de siguranță pentru armamentul greu 
reprezintă zona în care este interzisă prezența 
oricărui armament greu (artilerie, aruncătoare, 
rachete şi artilerie A.A. a cărei adâncime depinde 
de bătaia maximă a pieselor de artilerie din 
dotarea forțelor beligerante. 

Zona de zbor interzis reprezintă zona unde 


este interzis zborul oricărui vector aerian al 

părților aflate în conflict. Poate coincide cu zona 
de spațiu aerian care se întinde deasupra întregii 
zone de interpunere, chiar dacă, de regulă, 
acoperă toată zona de operații. 

Interpunerea poate fi o operație planificată, 
sau o operație de urgență, concepută în scopul 
separării părților înarmate. 

Patrularea este un procedeu de bază care 
completează observarea, face legătura cu acest 
sistem, contribuind la respectarea acordurilor de 
încetare a focului, interdicțiilor şi condiționărilor 
rezultate din acordul de pace încheiat între foştii 
beligeranți. Patrularea se execută pe jos, pe 
autovehicule, precum şi cu mijloace aeriene şi 
navale“, iar dispozitivele adoptate trebuie să fie 
flexibile, organizate după principiile luptei, astfel 
încât să poată evita surprinderea şi să facă față 
situațiilor neprevăzute. De regulă, itinerarele de 
patrulare trec prin punctele de observare şi 
punctele de control astfel încât să formeze un 
sistem de supraveghere bine coordonat şi pus la 
punct mai ales în cazul realizării unei zone de 
separare a forţelor sau a unei zone-tampon. 

Punctele de control sunt procedee de acţiune 
prin care se realizează supravegherea la punctele 
obligatorii de trecere, având efective de valoare, 
de regulă, pluton, până la o companie. Controlul 
se realizează prin alte procedee — cercetare, 
observare, patrulare — şi formează un sistem de 
supraveghere în zona de separare a forţelor sau în 
zonele-tampon!. 

Misiunile curente pe care le poate executa un 
post de control constau în: 

- controlul intrărilor şi ieşirilor în zona- 
tampon sau peste linia de separație; 

- limitarea sau interzicerea traficului de 
armament şi tehnică de luptă, droguri sau 
produse de contrabandă; 

- controlul refugiaților şi 
umanitare. 

Personalul din posturile de control poate 
percheziționa sau aresta persoane suspecte sau 
care au încălcat legile sau acordurile. 

Ancheta este procedura prin care se 
stabilesc, la fața locului, faptele / problemele 
semnalate ca incident sau diferend şi se propun 
metodele şi mijloacele ulterioare de rezolvare. 
Factorii responsabili din cadrul Forţei întrunite 
multinaționale trebuie să folosească ancheta ca 


convoaielor 


procedeu de verificare şi clarificare a unor 
incidente sau elucidare a împrejurărilor şi 
urmărilor încălcărilor acordurilor de pace. Modul 
de desfăşurare a anchetelor trebuie să se supună 
exigențelor dreptului internațional (art. 90 al 
Protocolului I din 1977 de la Geneva). 

Escorta şi paza sunt proceduri folosite în 
operaţiile militare postconflict pentru protecția 
convoaielor de aprovizionare, a celor umanitare, 
a comandanților sau personalităților militare şi 
civile din teatrul de operații. 

Demonstrația de forță constă în planificarea 
şi executarea unor acțiuni (manevre de forțe şi 
mijloace, trageri de luptă, exerciții şi aplicații) în 
apropierea zonei de conflict, în scopul descu- 
rajării combatanților şi uşurării deschiderii dru- 
mului către negocieri a părţilor aflate în conflict. 

Negocierea diplomatică este mai mult un 
instrument al dreptului internațional decât un 
procedeu, dar, luând în considerare scopurile pe 
care le atinge, majoritatea literaturii de specia- 
litate o consideră un procedeu al operațiilor 
militare postconflict. În teatrul de operaţii, la 
nivel strategic şi operațional, negocierea se 
execută în cadrul Comisiilor Întrunite care 
funcționează pe lângă Comandamentul Forţei 
întrunite multinaționale. Aceste comisii sunt 
prezidate de comandantul forței şi Înaltul 
Reprezentant ONU în teatru, la care participă 
reprezentanţii de rang înalt ai părților aflate în 
conflict. ê 

Tehnica negocierii presupune o pregătire 
deosebită şi se execută numai de către specialişti. 

Bunele oficii reprezintă o intervenţie amicală 
a unui terț între părțile aflate în conflict, în scopul 
restabilirii unui contact direct. 

Desfăşurarea preventivă de forțe este o 
procedură care se foloseşte în scopul descurajării 
şi, în primul rând, pentru a preveni reapariția 
unui conflict care pare iminent. Prin folosirea 
acestei proceduri se pot împiedica nu numai 
atacurile din afara frontierei, dar şi izbucnirea 
ostilităților din interior. 

Desfăşurarea preventivă de forţe are rolul de 
a crea o zonă demilitarizată, iar prin prezența 
activă (exerciții de pregătire, patrulare, obser- 
vare), acționează ca un mecanism de reacție 
rapidă şi factor descurajant (politic, militar, 
moral) pentru cei care ar dori escaladarea 

conflictului. 

Interpunerea şi separarea forțelor este o 
procedură complexă, care presupune multă 
fermitate din partea Forţei întrunite multi- 
naționale, pentru a realiza dezangajarea forțelor 
aflate în conflict, prin crearea unor zone neutre. 
Complexitatea procedurii este dată şi de faptul că 
ea se derulează într-un moment sensibil, al 
încetării focului, în care armistițiul este destul de 
fragil şi acceptul beligeranţilor este incert. 

Demobilizarea, dezarmarea şi controlul 
armamentelor este un procedeu care presupune 
demobilizarea  combatanților, dezarmarea şi 
colectarea armamentului, verificarea şi distru- 
gerea muniției şi explozibilului, monitorizarea 


reconversiei şi 
societatea civilă. 

Aceste procedee de acțiune sunt doar câteva 
dintre cele mai importante, folosite în operaţiile 
militare postconflict, ele putând fi utilizate în 
diferite combinaţii şi cu particularități diferite. 

Forţa stabilită pentru operaţii militare 
postconflict trebuie să fie credibilă, făcând 
evidentă capacitatea sa de a-şi îndeplini misiunea 
în orice condiţii. Ea trebuie să fie în măsură să 
descurajeze acțiunile părților în conflict prin 
simpla prezenţă fizică în punctele probabile de 
manifestare a violenţelor sau, când situația 
impune, să intervină pentru reinstaurarea ordinii 
şi liniştii în zonă. 


reintegrării combatanților în 


! Cf. Doctrina pentru operațiile întrunite multinaționale, Bucureşti, 2001, art. 146 — 159. 
2 Cf, Eugen CICAN, Operatiile de stabilitate, Editura Academiei de Inalte Studii Militare, Bucureşti, 2003, p. 99. 


3 Ibidem, p. 102. 
4 Idem. 
` Ibidem, p. 105. 


* Cf. Doctrina pentru operaţiile întrunite multinaționale, Bucureşti, 2001, art. 148. 


7 Ibidem, art. 149. 


PROPUNERI: 


e Completarea Doctrinei Operaţiilor Forţelor Terestre şi a Manualului de Tactică Generală a 
Forţelor Terestre cu prevederi care să expliciteze mai pe larg problematica etapei postconflict 
şi a operaţiilor militare postconflict, întregind astfel prevederile existente, în prezent, în 
legătură cu operaţiile de stabilitate şi operaţiile de sprijin. 


e Aprofundarea din punct de vedere doctrinar şi al acţiunii practice a problematicii 
reconstrucției postconflict în condiţiile menţinerii în teatrul de operaţii a pericolului 
acțiunilor forțelor ostile şi ale elementelor teroriste. În opinia noastră, rolul structurilor 
armatei ar trebui regândit pentru astfel de misiuni, întrucât specificul acestora conduce mai 
degrabă la ideea nevoii de forţe de ordine decât de structuri militare cu o dotare şi pregătire 


neadecvate. 

